Do What U Want

«Do What U Want» (), ամերիկացի երգչուհի Լեդի Գագայի երգը Ար Քելլիի մասնակցությամբ։ Թողարկվել է 2013 թվականի հոկտեմբերի 21-ին Streamline Records և Interscope լեյլբլներով։ Ստեղծագործությունը իր Artpop երրորդ ստուդիական ալբոմի համար գրել է Գագան Փոլ «DJ White Shadow» Բլերի, Մարտին Բրեսսոյի և Ուիլյամի հետ համատեղ։ Առաջին անգամ «Do What U Want» երգի մի հատվածը հնչել Best Buy/Beats գովազդում 2013 թվականի հոկտեմբերի 17-ին։ Երգը թողարկվել է որպես պրոմոսինգլ, սակայն հաջողություն է ունեցել շատ երկրներում հաջողություն, ինչի շնորհիվ Գագան այն դարձրել է ալբոմի երկրորդ պաշտոնական սինգլ։

Բլերը «Do What U Want» երգը առաջարկել է երգչուհուն թողարկումից երկու տարի առաջ։ Աշխատանքը շարունակվել է մինչև 2013 թվականը, երբ այն ավելացրել են Artpop ալբոմի վերջնական երգացանկում։ Երգի երաժշտական կառուցվածքը գրվել է ռիթմ-ն-բլյուզ և սինթի-փոփ ժանրերում սինթեզատորի և 80-ականների ոճի էլեկտրոնային բիթի տարրերով։ Երգի տեքստը ցույց է տալիս Գագային, որը ուղղակիորեն դիմում է իրեն վատը կամեցողներին՝ արտահայտելով իր կարծիքը այն մասին, որ իր մտքերը, երազանքները և զգացմունքները պատկանում են միայն իրեն՝ չնայելով այն բանին, թե ինչ են ասում դրա վերաբերյալ ուրիշները։ Երգն ստացել է դրական արձագանքներ երաժշտական քննադատների կողմից, որոնք գովել են երգի հասարակ լինելը, 80-ականներին հատուկ նրա ոճը և առևտրական հաջողությունը։ Որոշ քննադատներ Գագայի ձայնի նմանեցնում են Թինա Թերների և Քրիստինա Ագիլերայի ձայների հետ։

Նախապատմություն և ձայնագրություն 
Երգչուհին Artpop ալբոմի վրա սկսել է աշխատել Born This Way ալբոմի թողարկումից հետո (2011)։ Ալբոմի հիմնական կառուցվածքը կազմվել է հաջորդ տարի պրոդյուսերներ Ֆերնանդո Գարիբեի և Փոլ Բլերի հետ համագործակցության արդյունքում։ Սկզբնական երաժշտությունը ուղարկվել է Գագային Artpop ալբոմի վրա աշխատելու սկզբում, որ տեղի են ունեցել The Born This Way Ball Tour համերգային շրջագայությանը զուգահեռ։ Մեկ տարվա ընթացքում երգչուհին գրել է շուրջ հիսուն երգ նոր ալբոմի համար։ 2012 թվականին երգչուհու մենեջեր Վինսենթ Գերբերթը ակնարկել է, որ ալբոմի ձայնագրությունը հասել է ավարտին, և այն ներառում է «խենթ ու հրաշալի երգեր»։ Այդ ամսում Լեդի Գագան ներկայացրել է ստեղծագործություններ ձայնագրման ընկերություններին և ցանկացել է հայտարարել նոր ալբոմի անունը սեպտեմբերին, սակայն արել է դա մեկ ամիս շուտ։

«Do What U Want» երգը գրվել է Լեդի Գագյի կողմից Փոլ Բլերի, Ար Քելլիի, Մարտին Բրեսսոյի և Ուիլյամ Հրիհացինի հետ։ Երգի պրոդյուսերներն են Փոլ Բլերը և Լեդի Գագան, վոկալը ձայնագրվել է Ար Քելլիի մասնակցությամբ։ Փոլ Բլերը բնութագրել է երաժշտությունը որպես « հնչողություն Ջորջ Ջեթսոնի դարաշրջանի տիեզերական R&B» և կիսվել է հիշողություններով այն մասին, թե ինչպես երկու տարի առաջ նրա ընկեր Մարտինը կատարել է մասնակի բիթ իր ռեմիքս–նախագծից, որը դուր է եկել Բլերին և առաջարկվել է երգչուհուն։ Լեդի Գագան բարձր է գնահատել երաժշտությունը և սկսել է գրել տեքստ Եվրոպայում իր համերգների ժամանակ։ Երգի վրա աշխատանքը դադարեցվել է, սակայն թողարկումից մեկ ամիս առաջ Գագան և Բլերը սկսել են քննարկել երգի վերաբերյալ նոր մտքերի։ Բլերը կարծում էր, որ անհրաժեշտ է Քելլիի մասնակցությունը որպես հրավիրված կատարող։ Հետո Գագան և Քելլին քննարկել են դետալները հեռախոսով և որոշել են ձայնագրել երգը։
«Do What U Want» երգը պարային R&B ստեղծագործություն է։ Այն ունի զարկող ձայնային բիթ, 80-ականների ոճով սինթեզատորների հնչողությամբ։ Երգի տեքստը «բաց նամակ» է բոլոր քննադատներին, որոնք շատ են ուշադրություն սևեռել երգչուհու մարմնին։

Թողարկում և գովազդ 
2013 թվականի սեպտեմբերի 3-ին երգչուհին Twitter-ում երկրպագուներին խնդրել է օգնել իրեն որոշել երկրորդ սինգլը Artpop ալբոմից՝ ընտրելով «Manicure», «Sexxx Dreams», «Aura» և «Swine» երգերից մեկը երգերը։ 2013 թվականի սեպտեմբերի 20-ին Գագան հայտարարել է, որ երկրորդ սինգլը կընտրի iTunes Festival-ում իր չկատարած երգերից։ 2013 թվականի հոկտեմբերի 10-ին Գագան հայտարարել է, որ «Venus» երգը ընտրվել է որպես երկրորդ սինգլ։ «Do What U Want» երգի մի հատվածն օգտագործվել է вBest Buy / Beats ականջակալների գովազդում 2013 թվականի հոկտեմբերի 17-ին։ Երգի՝ որպես պրոմոսինգլի առևտրական հաջողություններից հետո լեյբլը որոշել է երգը թողարկել որպես լիակատար սինգլ։ 2013 թվականի հեկտեմբերի 25-ին «Do What U Want» երգը հնչել է իտալական ռադիոյում, իսկ հինգ շաբաթ անց՝ Բրիտանական ռադիոյով։ Ամերիկայում սինգլը հայտնվել է ռադիոյում 2013 թվականի նոյեմբերի 5-ին։ Որոշ քննադատներ սինգլի փոփոխությունը նմանեցրել են 2011 թվականին «Born This Way» ալբոմի «Judas» և «The Edge of Glory» սինգլների փոփոխության հետ։ «Judas» երգը թողարկվել է 2011 թվականի ապրիլին և հիթ-շքերթներում զբաղեցրել միջին հորիզոնականներ։ Այդ պատճառով էլ լեյբլը հաջորդ ամիս որպես երրորդ սինգլ թողարկել է «The Edge of Glory» երգը, որը հայտնի է դարձել ամբողջ աշխարհում։

Սինգլի պրոմոֆոտոյում երգչուհին պատկերված է եղել սև կեղծամով և արհեստական կաշվով, որը փակել էր մարմնի ինտիմ հատվածները։ Պաշտոնական շապիկը ներկայացվել է հոկտեմբերի 21-ին։ Որոշ քննադատներ շապիկի նկարը համեմատել են Էնդի Ուորհոլի «պոլարոիդ» նկարների շարքի հետ։ Շապիկի ընտրությունը Լեդի Գագան բացատրել է նրանով, որ որոշ մարդիկ առաջին հերթին նայում են երգչուհու մարմնին, ոչ թե արվեստին։ Երգչուհին ավելացրել է, որ շապիկը հղվում է երգի որոշ տողերին։

Թողարկումից մեկ գիշեր առաջ Գագան թողել է մի քանի ագրեսիվ ուղերձներ քննադատներին։ Նա հրատարակել է երգի տողեր և ավելացրել բամբասանքներ, որ շրջանառվում էին մամուլում (այդ թվում նաև զրույցներ այն մասին, որ Գագան հերմաֆրոդիտ է)։ Նաև երգչուհին գրել է Մադոննայի հետ համեմատության վերաբերյալ և այն մասին, որ Քեթի Փերրիի «Roar» սինգլը հիթ-շքերթում առաջ անցավ Գագայի «Applause» սինգլից։

Քննադատություն 
«Do What U Want» սինգլն ստացել է դրական արձագանքններ քննադատների կողմից։ Նրանք գովել են երգը, նաև համեմատել են Գագայի վոկալը Թինա Թերների և Քրիստնա Ագիլերայի վոկալների հետ։ «BuzzFeed»-ից Այլին Զաֆրը անվանել է երգը «սեքսուալ խաղային»։ Popjustice-ը տվել է երգին 8 բալ 10 բալյան համակարգով՝ անցկացնելով զուգահեռներ սինգլի և The Fame Monster ալբոմի թրեքների հնչողության միջև։ Ալեքսա Քեմթը «Slant Magazine»-ից բնութագրել է սինգլը որպես «աշխույժ, էլեկտրոնային երգ սիրո մասին»։ Լարս Բրենդելը «Billboard»-ից բնութագրել է «Do What U Want» երգը որպես ռադիոյի համար հրաշալի և նշել է, որ Գագան գտնվում է լավ «վոկալային» մարզավիճակում։ Նույն կազմակերպությունից Լիփշիցը նշել է սինգլի տարբերությունը Գագայի բոլոր նախկին երգերից և էմոցիոնալ տեքստը։ Քևին Ֆելլոնը «The Daily Beast»-ից անվանել է երգը «ռադիո-հիթ», նաև գովերգել է մաքուր փոփ-կատարումը։ Կարլ Վիլլոտը «Idolator» կայքից բնութագրել է ստեղծագործությունը «R&B անթերի մասնիկ»։ Լատիֆա Մուհամմադը «Black Entertainment Television»-ից նկատել է, որ Ար Քելիին դուրս է եկել իր «հարմարավետության գոտուց», բայց լավ է կատարել իր առաջադրանքը որպես «երաժշտական հանճար»։
Ջիմ Ֆարբերը «New York Daily News»-ից տվել է երգին 5-ից 4 աստղ, գովել է Գագային և Ար Քելլիին երգի ստեղծման համար և Գագայի ձայնի նոր նվաճումների համար։ Ջոն Ուոքերը MTV News-ից կատակով նշել է, որ թրեքը մի հրաշալի օր երգը կարող է կոչվել «2014 թվականի հուլիսին տեղի ունեցած անսպասելի վերաբնակեցման պատճառ»։ «Slate» ամսագրից Աիշա Հարրիսը նշել է, որ «Do What U Want» երգում միահյուսված են 80-ականների զգացողություններն և տեքստը սեքսի մասին։ «Dose»-ից Բարբարա Պևոն կարծիք է հայտնել, որ երգը չունի Գագային բնորոշ էքսցենտրիկություն, նաև ավելացրել է, որ Ար Քելլին երգը ավելի լավն է դարձրել։ Տանյա Հարմենին անվանել է սինգլը «գայթակղիչ» և ներշնչված ութսունականներով։

Ստեղծագործությունների ցանկը 
 Digital download
 «Do What U Want» featuring R. Kelly — 3:47

 Digital download — remix single
 «Do What U Want (DJWS Remix)» featuring R. Kelly and Rick Ross — 4:19

 Digital download — remix single
 «Do What U Want» featuring Christina Aguilera — 3:36

Հիթ-շքերթներ

Տարեվերջյան հիթ-շքերթներ

Թողարկման ժամանակագրություն

Ծանոթագրություններ 

Քրիստինա Ագիլերայի երգեր
Զուգերգեր
2013 երգեր